# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 1/2017

# zo zasadnutia Kolégia rektora STU zo dňa 25. 01. 2017

**PRÍTOMNÍ: podľa prezenčnej listiny**

**PROGRAM:**

1. Zámer na zriadenie materskej škôlky pre deti študentov a zamestnancov STU (R. Redhammer)

*Prizvaný: prof. Lukeš*

1. Opatrenia a personálne zabezpečenie aktivít STU v rámci KIC EIT RM (O. Moravčík)
2. Rozpočet STU – úprava dotácie  z dodatočne doplatených prostriedkov z MF SR – Dodatok  č. 13 (R. Redhammer)

*Prizvaná: Ing. Matušková*

1. Návrh dodatku číslo 6 k Organizačnému poriadku Slovenskej technickej univerzity v Bratislave (D. Faktor)

*Prizvaná: JUDr. Haladejová*

1. Ukončenie členstva v záujmovom združení VÚZ - PI SR- informácia (D. Faktor)
2. Zámer usporiadania vlastníckych práv k nehnuteľnostiam v areáli ŠD Mladosť medzi STU a UK (D. Faktor)

*Prizvaný: Ing. Benka*

1. Návrh Kolektívnej zmluvy na rok 2017 (M. Peciar)
2. Vyhodnotenie aktivít zameraných na prezentáciu možnosti štúdia v roku 2016 (M. Peciar)
3. Návrh na udelenie Plakety STU prof. Ing. arch. Bohumilovi Kováčovi, PhD. (Ľ. Vitková)
4. Návrh na udelenie Plakety STU prof. acad. soch. Petrovi Paliatkovi, PhD. (Ľ. Vitková)
5. Rôzne:

A. E-schránky – súčasný stav – ústna informácia (P. Čičák)

B. Divadelné predstavenie ku Dňu učiteľov 2017 (M. Peciar)

C. Návrh na udelenie Plakety STU prof. arch. akad.arch. Ivanovi Petelenovi, PhD. (Ľ. Vitková)

**PREDLOŽENÉ MATERIÁLY:**

1. Zámer na zriadenie materskej škôlky pre deti študentov a zamestnancov STU
2. Opatrenia a personálne zabezpečenie aktivít STU v rámci KIC EIT RM
3. Rozpočet STU – úprava dotácie  z dodatočne doplatených prostriedkov z MF SR – Dodatok  č. 13
4. Návrh dodatku číslo 6 k Organizačnému poriadku Slovenskej technickej univerzity v Bratislave
5. Ukončenie členstva v záujmovom združení VÚZ - PI SR- informácia
6. Zámer usporiadania vlastníckych práv k nehnuteľnostiam v areáli ŠD Mladosť medzi STU a UK
7. Návrh Kolektívnej zmluvy na rok 2017
8. Vyhodnotenie aktivít zameraných na prezentáciu možnosti štúdia v roku 2016
9. Návrh na udelenie Plakety STU prof. Ing. arch. Bohumilovi Kováčovi, PhD.
10. Návrh na udelenie Plakety STU prof. akad. soch. Petrovi Paliatkovi, PhD.
11. Rôzne:

B. Divadelné predstavenie ku Dňu učiteľov 2017

C. Návrh na udelenie Plakety STU prof. arch. akad. arch. Ivanovi Petelenovi, PhD.

**K BODU 1: Zámer na zriadenie materskej škôlky pre deti študentov a zamestnancov STU**

Materiál uviedol rektor. Prizvaný: prof. Lukeš.

Prof. Lukeš predstavil návrh, ktorý reflektuje situáciu študentov a zamestnancov pri umiestňovaní detí v materských škôlkach.

V rámci diskusie prítomní uviedli, že vítajú uvedenú iniciatívu a vyjadrili názor, že aj pre PR školy je to posun vpred. Dekan Peterka

informoval, že aj MTF STU uvažuje o vytvorení materskej škôlky, t.č. vykonávajú prieskum záujmu.

V závere rektor poďakoval prof. Lukešovi a tímu ľudí, ktorí naštartovali a rozpracovali návrh o zriadení škôlky.

**UZNESENIE: 1.1/2017-KR**

Kolégium rektora STU prerokovalo a súhlasí so zámerom zriadiť a prevádzkovať materskú škôlku pre deti študentov a zamestnancov STU.

**K BODU 2: Opatrenia a personálne zabezpečenie aktivít STU v rámci KIC EIT RM**

Materiál uviedol prorektor Moravčík.

Informoval, že STU bola dňa 14.11.2016 prijatá za asociatívneho člena KIC EIT RawMaterials. Z uvedeného vyplýva potreba zabezpečiť

určité opatrenia.

Dekani prezentovali svoje názory ohľadom zapojenia sa do uvedeného členstva. Väčšina diskutujúcich podporila aktivitu a ocenila možnosť

zapojiť sa. Dekan FEI STU vyjadril názor, že pre ich fakultu nie je členstvo v KIC EIT RawMaterials zaujímavé, a teda fakulta nemá

záujem o participáciu.

**UZNESENIE: 1.2/2017-KR**

Kolégium rektora STU prerokovalo opatrenia a personálne zabezpečenie aktivít STU v rámci KIC EIT RM a poveruje prorektora Moravčíka vykonaním ďalších relevantných krokov.

**K BODU 3: Rozpočet STU – úprava dotácie  z dodatočne doplatených prostriedkov z MF SR – Dodatok  č. 13**

Materiál uviedol kvestor.

Ide o navýšenie dotácie z dôvodu úpravy neúčelovej dotácie.

V rámci diskusie dekan FEI STU prezentoval nesúhlasné stanovisko k spôsobu rozdelenia financií a zároveň vyjadril obavu, aby sa uvedený

spôsob nestal do budúcnosti pravidlom. Ostatné fakulty neprezentovali žiadne zásadné ani principiálne pripomienky.

**UZNESENIE: 1.3/2017-KR**

Kolégium rektora STU prerokovalo rozpočet STU – úprava dotácie  z dodatočne doplatených prostriedkov z MF SR – Dodatok  č. 13 s pripomienkou. Materiál odporúča predložiť na schválenie Akademickému senátu STU.

**K BODU 4: Návrh dodatku číslo 6 k Organizačnému poriadku Slovenskej technickej univerzity v Bratislave**

Materiál uviedol kvestor. Prizvaná: JUDr. Haladejová.

Ide o doplnenie ustanovení týkajúcich sa ubytovania študentov v zariadeniach ÚZ ŠDaJ STU a doplnenie pravidiel výkonu pôsobnosti fakúlt v oblasti povinného poskytovania informácií.

**UZNESENIE: 1.4/2017-KR**

Kolégium rektora STU prerokovalo návrh vnútorného predpisu STU „Dodatok číslo 6 k Organizačnému poriadku Slovenskej technickej

univerzity v Bratislave“ a odporúča predložiť materiál na schválenie Akademickému senátu STU.

**K BODU 5: Ukončenie členstva v záujmovom združení VÚZ - PI SR- informácia**

Materiál uviedol kvestor ako informáciu o zániku členstva STU v záujmovom združení právnických osôb s názvom Výskumný ústav

zváračský – Priemyselný inštitút SR a o vyplatení vyrovnacieho podielu v súvislosti s vystúpením z menovaného záujmového

združenia. Prizvaná: JUDr. Haladejová.

**UZNESENIE: 1.5/2017-KR**

Kolégium rektora STU berie na vedomie informáciu o ukončení členstva v záujmovom združení VÚZ - PI SR a odporúča predmetnú

informáciu poskytnúť Akademickému senátu STU.

**K BODU 6: Zámer usporiadania vlastníckych práv k nehnuteľnostiam v areáli ŠD Mladosť medzi STU a UK**

Materiál uviedol kvestor. Prizvaný: Ing. Benka.

Dokument je predložený v zmysle žiadosti rektora Univerzity Komenského v Bratislave a potreby usporiadania vlastníckych práv

medzi STU a UK.

**UZNESENIE: 1.6/2017-KR**

Kolégium rektora STU prerokovalo zámer usporiadania vlastníckych práv k nehnuteľnostiam nachádzajúcim sa v areáli ŠD Mladosť

v katastrálnom území Karlova Ves medzi STU v Bratislave a UK v Bratislave a odporúča dokument predložiť na schválenie Akademickému

senátu STU a Správnej rady STU.

**K BODU 7: Návrh Kolektívnej zmluvy na rok 2017**

Materiál uviedol prorektor Stanko v zastúpení prorektora Peciara.

V rámci diskusie bolo vznesených viacero zásadných pripomienok, ktoré dekani postúpia písomne priamo prorektorovi Peciarovi

a rektorovi na zváženie a prípadne následné zapracovanie.

**UZNESENIE: 1.7/2017-KR**

Kolégium rektora STU prerokovalo návrh Kolektívnej zmluvy na rok 2017 s pripomienkami.

**K BODU 8: Vyhodnotenie aktivít zameraných na prezentáciu možnosti štúdia v roku 2016**

Materiál uviedol prorektor Stanko v zastúpení prorektora Peciara ako zhodnotenie aktivít prezentujúcich možnosti štúdia na STU v roku

2016.

Všeobecne prítomní materiál ocenili, Ing. Beňo prezentoval svoj pohľad, postrehy a skúsenosti z veľtrhov, ktorých sa osobne zúčastnil.

Diskusia sa viedla prioritne k rôznym možnostiam propagácie štúdia a zlepšenia povedomia o STU.

Dekan Peterka upozornil na chýbajúcu MTF STU v percentuálnom prehľade záujmu o štúdium v rámci LUS 2016 – str.1.

**UZNESENIE: 1.8/2017-KR**

Kolégium rektora STU berie na vedomie vyhodnotenie aktivít zameraných na prezentáciu možností štúdia na STU.

**K BODU 9: Návrh na udelenie Plakety STU prof. Ing. arch. Bohumilovi Kováčovi, PhD.**

Materiál uviedla dekanka FA. Plaketu STU navrhuje udeliť pri príležitosti životného jubilea 65 rokov a pri príležitosti 40. výročia zriadenia

FA STU.

**UZNESENIE: 1.9/2017-KR**

Kolégium rektora STU súhlasí s udelením Plakety STU prof. Ing. arch. Bohumilovi Kováčovi, PhD. za mimoriadny prínos pre rozvoj

Slovenskej technickej univerzity v Bratislave.Plaketa bude odovzdaná na učiteľskej konferencii dňa 28.3.2017.

**K BODU 10: Návrh na udelenie Plakety STU prof. akad. soch. Petrovi Paliatkovi, PhD.**

Materiál uviedla dekanka FA. Plaketu STU navrhuje udeliť pri príležitosti životného jubilea 65 rokov a pri príležitosti 40. výročia zriadenia

FA STU.

**UZNESENIE: 1.10/2017-KR**

Kolégium rektora STU súhlasí s udelením Plakety STU prof. akad. soch. Petrovi Paliatkovi, PhD**.** za mimoriadny prínos pre rozvoj

Slovenskej technickej univerzity v Bratislave. Plaketa bude odovzdaná na učiteľskej konferencii dňa 28.3.2017.

**K BODU 11 Rôzne**

**K BODU 11/A: Rôzne/E-schránky – súčasný stav**

Prorektor Čičák ústne informoval o súčasnom stave implementácie E-schránok na STU a ďalších prebiehajúcich informačných zmenách.

**UZNESENIE: 1.11A/2017-KR**

Kolégium rektora STU berie na vedomie ústnu informáciu o stave implementácie E-schránok na STU.

**K BODU 11/B: Rôzne/Divadelné predstavenie ku Dňu učiteľov 2017**

Materiál uviedol prorektor Stanko v zastúpení prorektora Peciara.

**UZNESENIE: 1.11B/2017-KR**

Kolégium rektora STU súhlasí s prípravou predstavenia Zmiešaná štvorhra v Radošinskom naivnom divadle dňa 30.03.2017.

**K BODU 11/C: Rôzne/Návrh na udelenie Plakety STU prof. arch. akad. arch. Ivanovi Petelenovi, PhD.**

Materiál uviedla dekanka FA. Plaketu STU navrhuje udeliť pri príležitosti životného jubilea 70 rokov a pri príležitosti 40. výročia zriadenia

FA STU.

**UZNESENIE: 1.11C/2017-KR**

Kolégium rektora STU súhlasí s udelením Plakety STU prof. arch. akad. arch. Ivanovi Petelenovi , PhD. za mimoriadny prínos pre rozvoj

Slovenskej technickej univerzity v Bratislave. Plaketa bude odovzdaná na učiteľskej konferencii dňa 28.3.2017.

**INFORMÁCIE A OZNAMY:**

Prorektor Stanko

* informoval o žiadosti MŠVVaŠ SR nominovať uchádzačov STU na štipendijný pobyt na Kubu v akademickom roku 2017/2018 – písomná požiadavka bola rozoslaná na všetky fakulty

Dekan Peterka

* informoval, že začiatkom januára MTF STU úspešne podala strategický projekt, v tejto súvislosti poďakoval kolegom za spoluprácu

Dekanka Bieliková

* informovala sa o stave databázy IEEE – zatiaľ nie je známy súčasný stav

Dekan Šajbidor

* informoval sa o stave rozpočtu
	+ kvestor oboznámil prítomných, že návrh je v záverečnej fáze a bude predložený na zasadnutie vedenia dňa 01.02.2017 a následne na zasadnutie kolégia rektora vo februári, zároveň uviedol, že spolu s návrhom bude dekanom distribuovaná aj nová metodika, ktorá vyhodnocuje publikácie pre vedecký program 07712

V závere zasadnutia sa prítomní dohodli na ďalšom z neformálnych stretnutí členov vedenia a dekanov, ktoré sa uskutoční dňa 10.02.2017 o 10:00 hod., tentoraz na FEI STU.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Február** | 22.02.2017 | KR STU | 09:00 |  |
|  | 27.02.2017 | PAS STU | 14:00 |  |
|  |  |  |  |  |

Zapísala: Zápisnicu overil:

Erika Jevčáková doc. Ing. Štefan Stanko, PhD.

27.01.2017 27.01.2017